**VEGLEIÐING TIL ÍVERSETANARSTUÐUL**

Í kunngerð nr. 109 § 5 fyri Mentanargrunninum stendur:

**Endamálið við íverksetanarstuðlinum er at stuðla einstaka skapandi yrkislistafólkinum, serliga ungum listafólki. Íverksetanarstuðulin skal lætta um hjá evnaríkum listafólkum at koma víðari við teirra skapandi listararbeiði.**

Stuðulin er 75.000 kr. árliga, og kann bert latast sama persóni tvær ferðir. Íverksetanarstuðulin kann nýtast til tilfar, leigu av atelier, námsferðir, livikostnaði o.tíl.

**Góð ráð:**

Send umsóknina inn í góðari tíð. Tað er umráðandi at tíðarfreistin verður hildin tvs. kl. 23.59

ásett dag. Oftani er stórt trýst á skipanini í evstu løtu, tí fleiri senda samstundis.

Skilagott er at lesa talgilda oyðublaðið, og skriva innihaldið á einum skjali fyri seg, ið síðani verður flutt inn í umsóknina. Um tekniskir trupulleikar stinga seg upp, er altíð eitt kopi tøkt á egnari teldu. Hav alt tilfarið klárt, áðrenn tú skrivar inn á umsóknarblaðið, eisini fylgiskjølini.

Legg til merkis, at tú hevur sjálv/ur ábygd av at umsóknin er rætt útfylt, og at allir neyðugir

upplýsingar eru tøkir hjá nevndini at taka endaliga støðu til tína umsókn.

GG! Umsóknir, ið eru latnar inn eftir at freistin er úti, verða ikki viðgjørdar.

**Eftir at umsóknin er send:**

Tá umsóknin er send, fært tú eina kvittan fyri móttøku. Tað ber ikki til at broyta ella rætta í innsendu umsókn.

Mentanargrunnurin miðar eftir at senda svarskriv til umsøkjarar í seinasta lagi 12 vikur eftir

umsóknarfreistina.

Grunnurin fær stórt tal av umsóknum árliga, men við einari avmarkaðari játtan ber tíverri ikki til at veita øllum stuðul.